**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)** |
| **За включване в законодателната/**  **оперативната програма на Министерския съвет за периода:**  **01 януари – 30 юни 2020 г.** | **Дата: 19.05.2020 г.** |
| **Контакт за въпроси:**  **Eлена Величкова ЕVelichkova@mzh.government.bg** | **Телефон: 02 985 11 562; 0885284440** |
| **1. Дефиниране на проблема:**   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   От края на 2019 г., под влияние на свръхпредлагане на повредена от биотични и абиотични фактори дървесина от Централна Европа от една страна и спад в търсенето на продуктите от дървесина на международните пазари от друга, се наблюдава повсеместно понижаване на цените на дървесината в Европа. Тази тенденция засегна през настоящата 2020 г. и вътрешния пазар на дървесина в страната, като изкупните цени на дървесината от заводите за дървопреработка постоянно намаляват. Успоредно с това затварянето на пазарите на необработена дървесина и дървесни продукти към съседните страни също оказва негативно влияние върху пазарната ситуация през настоящата година. Това обстоятелство рефлектира осезаемо и върху държавните предприятия по чл. 163 от Закона за горите, на които е предоставено управлението на горските територии – държавна собственост, и които осъществяват продажбата на дървесината, добита от тях. Цените на дървесината за 2020 г. по част от сключените договори за дългосрочна продажба бяха намалени с 3 до 5 лв. за куб. м, а друга част от договорите бяха прекратени. За овладяване на създалото се неблагоприятно финансово положение за държавните предприятия поради свития пазар на дървесина, е наложително да се търси ефективно решение за освобождаване на оперативни средства за обезпечаване на изпълнението на планираните им горскостопански и ловностопански дейности, дейности за опазване на горите и за защита от пожари, както и за издръжка на заетия персонал.  Едно удачно решение за най-потърпевшите от свиването на пазара държавни предприятия е да бъде намален размерът на отчисленията, които те правят за фонд „Инвестиции в горите“ при продажбата на дървесина, съгласно Постановление на Министерския съвет (ПМС) № 343 от 2011 г. Предлаганото намаление на размера на отчисленията за фонд „Инвестиции в горите“ е 3 лв. за куб. м дървесина, както следва:  1. Югозападно държавно предприятие – от 8 лв. за куб. м на 5 лв. за куб. м дървесина;  2. Североизточно държавно предприятие – от 5 лв. за куб. м на 2 лв. за куб. м дървесина.   * 1. *Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*   Настъпилата повсеместна икономическа криза, свързана със световната пандемия от коронавируса КОВИД-19 и обявеното в страната ни извънредно положение, задълбочава допълнително тенденциите за намаляване на търсенето и потреблението на дървесина, рефлектиращо върху намаление на продажните цени на дървесината, добивана от държавните гори в сравнение с ценовите равнища от предходната година. За първото тримесечие на 2020 г. шестте държавни предприятия отчитат спад при продажбите на дървесина в размер на 30% спрямо същия период на 2019 г., както и отрицателен междинен финансов резултат. Това обстоятелство затруднява крайно изпълнението на планираните за годината широка гама от горскостопански, ловностопански и други дейности, включително и издръжката на работещите в предприятията и техните териториални поделения.  Във връзка с необходимостта от осигуряване на средства за гореописаните приоритети в дейността, за две от най-засегнатите от икономическата стагнация предприятия – ЮЗДП и СИДП, е предложено да бъде намален размерът на частта от продажната цена на дървесината, която предприятията внасят във фонд „Инвестиции в горите” съответно от 8 лв. за всеки куб. м на 5 лв., както и от 5 лв. за куб. м на 2 лв.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| **2. Цели:**  1. Намаление на размера на отчисленията от продажната цена на дървесината за фонд „Инвестиции в горите“, които ЮЗДП и СИДП правят при продажбата на дървесина;  2. Осигуряване на оперативни парични средства на държавните предприятия за обезпечаване изпълнението на дейностите по опазването на горските територии, на планираните ловностопански дейности, както и на горскостопанските дейности, които не са обезпечени със средства от фонд „Инвестиции в горите“, които се обезпечават от стопанската дейност. Не на последно място ще се осигурят и средства за издръжката на работещите в предприятиятията и техните териториални поделения, които са потърпевши от кризата в пазара на дървесина в страната.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  „Югозападно държавно предприятие“, гр. Благоевград и „Североизточно държавно предприятие“, гр. Шумен.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **Вариант 0: „Без действие”**   1. Запазва се досегашният размер на отчисленията за фонд „Инвестиции в горите“ на ЮЗДП и СИДП, едновременно с това се задълбочава липсата на обезпеченост на достатъчен размер средства от стопанската дейност на предприятията за изпълнение на заложените им с горскостопанските, ловностопанските и други планове дейности. 2. Финансова невъзможност за изпълнение на планираните приходи, водещо до генериране на отрицателен финансов резултат от дейността на ЮЗДП и СИДП.   **Вариант 1: „Приемане на проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“**   1. С промяната ще се създаде възможност за увеличение на оперативните средства на ЮЗДП и СИДП за изпълнението на дейностите по опазването на горските територии, за горскостопански и други дейности, които не са обезпечени от фонд „Инвестиции в горите“ и за издръжка на работещите в предприятията и техните териториални поделения. 2. Намаленият размер на отчисленията към фонд „Инвестиции в горите“ на ЮЗДП и СИДП е достатъчен за обезпечаване на дейностите, финансирани от фонда като залесяване, закупуване на горски територии, проектиране и строителство на горски пътища и транспортна техническа инфраструктура, проектиране и изграждане на технико-укрепителни съоръжения, както и за изпълнение на проекти, съфинансирани от европейски програми.   *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **Вариант 0: „Без действие”:**   1. Акумулиране на значителен размер парични средства във фонд „Инвестиции в горите“ на ЮЗДП и СИДП, вместо използването им за изпълнение на обичайната дейност на предприятието. 2. Намалените приходи от продажба на дървесина ще доведе до невъзможност за изпълнението на заложените във финансовите и горскостопанските планове дейности или до генериране на отрицателен финансов резултат от дейността.   **Икономически въздействия:** Запазването на сегашния размер на отчисленията за фонд „Инвестиции в горите“ при продажбата на дървесина от ЮЗДП и СИДП ще се отрази негативно на финансово-икономическите показатели при дейността на предприятията и генериране на отрицателен годишен финансов резултат в размер на не по-малко от 2 млн. лв. за всяко от тях.  **Социални въздействия:** не са идентифицирани.  **Екологични въздействия:** не са идентифицирани.  **Вариант 1: „Приемане на проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“:**  Не са идентифицирани негативни въздействия.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 0: „Без действие”**  Няма положителни въздействия.  **Вариант 1: „Приемане на проект на Постановление за изменение на Постановление № 343 от 15 декември 2011 г. на Министерския съвет (обн., ДВ, бр. 102 от 2011 г.; изм. и доп., бр. 9 от 2014 г.; бр. 31 от 2015 г., бр. 78 от 2017 г. и бр. 19 от 2020 г.)”**  **Икономически въздействия:** Намаляването на размера, отчисляван от продажната цена на дървесината към фонд „Инвестиции в горите“ от 8 лв. на куб. м на 5 лв. на куб. м за ЮЗДП и от 5 лв. на куб. м на 2 лв. на куб. м за СИДП дървесина ще се създаде възможност за увеличение на оперативните средства на предприятията за изпълнението на горскостопанските, ловностопанските дейности и дейностите по опазването на горските територии, както и за издръжката на работещите в тях служители и работници.  **Социални въздействия:** не са идентифицирани.  **Екологични въздействия:** не са идентифицирани.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не са идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ☒ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  Не.  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление за изменение на Постановление № 343 от 15 декември 2011 г. на Министерския съвет ще бъде публикуван на портала за обществени консултации и на интернет страницата на Министерството на земеделието, храните и горите, за срок от 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** инж.Виржиния Хубчева – директор на дирекция „Търговски дружества и държавни предприятия“, Министерство на земеделието, храните и горите  **Дата: 19.05.2020 г.**  **Подпис:** | |